CELEX: 32015R1006
Language: bg
Date: 2015-06-25 00:00:00
Title: Регламент (ЕС) 2015/1006 на Комисията от 25 юни 2015 година за изменение на Регламент (ЕО) № 1881/2006 по отношение на максимално допустимите количества на неорганичен арсен в храните (Текст от значение за ЕИП)

26.6.2015   
            
            
               BG
            
            
               Официален вестник на Европейския съюз
            
            
               L 161/14
            
         РЕГЛАМЕНТ (ЕС) 2015/1006 НА КОМИСИЯТА
   от 25 юни 2015 година
   за изменение на Регламент (ЕО) № 1881/2006 по отношение на максимално допустимите количества на неорганичен арсен в храните
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (1), и по-специално член 2, параграф 3 от него,
   като има предвид, че:
   
               (1)
            
            
               С Регламент (ЕО) № 1881/2006 на Комисията (2) се определят максимално допустимите количества на някои замърсители в храните.
            
         
               (2)
            
            
               На 12 октомври 2009 г. Експертната група по замърсителите в хранителната верига на Европейския орган за безопасност на храните (ЕОБХ) прие становище относно арсена в храните (3). В становището си Експертната група стигна до заключението, че временният приемлив седмичен прием от 15 μg/kg телесно тегло, определен от Съвместния експертен комитет на ФАО и СЗО по добавките в храните (JECFA), вече не е подходящ, тъй като според наличните данни неорганичният арсен причинява рак на белите дробове, на пикочния мехур, а така също и на кожата, като са съобщени и редица нежелани ефекти при експозиция на стойности, по-ниски от разгледаните от JECFA.
            
         
               (3)
            
            
               Експертната група по замърсителите в хранителната верига определи долната и горната граница на стойностите на ориентировъчната доза на долния доверителен праг (BMDL01) между 0,3 и 8 μg/kg телесно тегло на ден за рак на белия дроб, на кожата и на пикочния мехур, както и кожни лезии. В научното становище бе направено заключението, че изчислените стойности на експозицията на неорганичен арсен чрез храната за потребители на средно и голямо количество от въпросната храна в Европа са в рамките на определените стойности на BMDL01 и че следователно има ниска граница на експозицията или няма такива, а опасността от риск за някои потребители не може да бъде изключена.
            
         
               (4)
            
            
               Според научното становище по-честите потребители на ориз в Европа, като например някои етнически групи и децата, бяха набелязани като изложени в най-голяма степен на наличието на неорганичен арсен чрез храната. Експозицията на неорганичен арсен чрез храната за децата на възраст под три години, в това число храни на основата на ориз, като цяло се изчислява като два до три пъти по-висока от тази при възрастните.
            
         
               (5)
            
            
               Предвид това, че анализът на неорганичен арсен е надежден за ориз и оризови продукти, следва да бъдат определени максимално допустимите количества неорганичен арсен за ориз и оризови продукти. Следва да бъдат предложени различни максимално допустими количества предвид съдържанието на арсен.
            
         
               (6)
            
            
               Научната информация относно необходимостта от специални максимално допустими количества за напарен бланширан ориз е съвсем нова. Поради това държавите членки следва да съберат допълнителни данни за съдържанието на неорганичен арсен на този продукт до 1 януари 2018 г., за да потвърдят необходимостта от определяне на специални максимално допустими количества за този продукт и да преразгледат максималните стойности.
            
         
               (7)
            
            
               Данните за наличието на арсен показват, че в оризовите гофрети, оризовите вафлени кори, оризовите бисквити и оризовите кексчета може да се съдържат високи количества неорганичен арсен. Поради това че тези продукти може да представляват източник на значителна експозиция на веществото чрез храната за бебета и малки деца, следва да бъдат определени и максимално допустими количества за съдържанието на неорганичен арсен в тези продукти.
            
         
               (8)
            
            
               Оризът е основна съставка в редица храни за бебета и малки деца. Поради това следва да бъдат установени специални максимално допустими количества за този продукт, когато се използва като съставка за производството на такива храни.
            
         
               (9)
            
            
               На държавите членки и стопанските субекти в областта на храните следва да бъде предоставено време, за да се приспособят към новите максимално допустими количества, определени в настоящия регламент. Следователно датата на прилагане на максимално допустимите количества арсен следва да бъде отложена.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1881/2006 се изменя в съответствие с приложението към настоящия регламент.
   Член 2
   Максимално допустимите количества арсен в подраздел 3.5. (Арсен (неорганичен) от приложението към Регламент (ЕО) № 1881/2006, изменено с настоящия регламент, се прилагат от 1 януари 2016 г.
   Храните, които не съответстват на тези максимално допустими количества и които са законно пуснати на пазара преди датата на прилагане, могат да продължат да бъдат предлагани на пазара и след тази дата до изтичането на техния срок на минимална трайност или срок на годност.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 юни 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 37, 13.2.1993 г., стр. 1.
   
      (2)  Регламент (ЕО) № 1881/2006 на Комисията от 19 декември 2006 година за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
   
      (3)  Научно становище относно арсена в храните. EFSA Journal (Бюлетин на ЕОБХ), 2009; 7 (10): 1351.
   
      ПРИЛОЖЕНИЕ
      Приложението към Регламент (ЕО) № 1881/2006 се изменя, както следва:
      
                  1)
               
               
                  След подраздел 3.4 Калай (неорганичен) се въвежда следният подраздел:
                  
                              „3.5
                           
                           
                              
                                 Арсен (неорганичен) (50) (51)
                           
                           
                               
                           
                        
                              3.5.1
                           
                           
                              Ненапарен бланширан ориз (полиран или бял ориз)
                           
                           
                              0,20
                           
                        
                              3.5.2
                           
                           
                              Напарен ориз и олющен ориз
                           
                           
                              0,25
                           
                        
                              3.5.3
                           
                           
                              Оризови гофрети, оризови вафлени кори, оризови бисквити и оризови кексчета
                           
                           
                              0,30
                           
                        
                              3.5.4
                           
                           
                              Ориз, предназначен за производството на храни за бебета и малки деца (3)
                           
                           
                              0,10“
                           
                        
            
                  2)
               
               
                  Добавят се следните бележки 50 и 51:
                  
                              „(50)
                           
                           
                              Сума от As(III) и As(V).
                           
                        
                              (51)
                           
                           
                              Ориз, олющен ориз, бланширан ориз и напарен ориз, както е определено в стандарта Codex Standard 198-1995.“